May 27,2015
ఉచితంగా 'గూగుల్‌ మై బిజినెస్‌'
           న్యూఢిల్లీ: దేశంలోని చిన్న, మధ్యతరహా పరిశ్రమలకు (ఎస్‌ఎంఈ) చేయూతను అందించేందుకు ఇంటర్‌నెట్‌ దిగ్గజం గూగుల్‌ ముందుకు వచ్చింది. దేశంలో మూలమూలల విస్తరించి ఉన్న ఈ పరిశ్రమలకు సంబంధించిన సమాచారం చాలా మందికి తెలియడం లేదు. ఆన్‌లైన్‌లో తమ ఉనికిని గురించి తెలిపే స్తోమత ఈ సంస్థలకు లేక పోవడంతో ఈ ఎస్‌ఎంఈలు తమ వ్యాపారాన్ని కోల్పోతున్నాయి. ఇలాంటి వారికి తోడ్పాటును అందించేందుకు గాను గూగుల్‌ సంస్థ ముందుకు వచ్చింది. ఎలాంటి సోమ్ము చెల్లించకుండానే ఈ సంస్థలు గూగుల్‌కు చెందిన గూగుల్‌ సెర్చ్‌, గూగుల్‌ మ్యాప్‌తో సహా పలు గూగుల్‌ ఉత్పత్తులలో తమ వ్యాపార సమాచారాన్ని అందుబాటులో ఉంచుకోవచ్చు. దీనికి గాను సులువైన 'గూగుల్‌ మై బిజినెస్‌' మొబైల్‌ యాప్‌ను మంగళవారం అందుబాటులోకి తెచ్చింది. దీని ద్వారా 2017 నాటికి రెండు కోట్ల ఎస్‌ఎంఈ వ్యాపారాల సమాచారాన్ని నెట్‌లో ఇంగ్లీషు, హిందీ భాషలలో అందుబాటులో ఉంచాలని గూగుల్‌ నిర్ణయించింది. దేశంలో దాదాపు 5.1 కోట్ల ఎస్‌ఎంఈలు ఉండగా అందులో కేవలం 5 నుంచి 6 శాతం సంస్థలకు మాత్రమే ఆన్‌లైన్‌లో ఉనికి ఉన్నందున దీనిని నివారించేందుకు గుగూల్‌ ఈ కొత్త విధానంతో ముందుకు వచ్చింది.
మీ స్నేహితులకు రికమెండ్ చెయ్యండి